
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φυλλου 147 

— --—" ' ” 15 Ιουλίου 1999 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

148 Μεταβίβαση αρμοδιοτήτων στον Γενικό Γραμμα¬ 
τέα Διοίκησης και Οργάνωσης του Υπουργείου 
Εξωτερικών, Χαράλαμπο Παμπούκη. 1 

ΣΥΜΒΑΣΕΙΣ 

Τροποποίηση των διατάξεων της ΠΔ/ΤΕ 1955/2.7.91, 
όπως ισχύει, που αφορούν στη χορήγηση δανείων 
για την αγορά μετοχών και εταιρικών μεριδίων. 2 


ΠΡΟΕΔΡΙΚΑ ΔΙΑΤΑΓΜΑΤΑ 

“ - (1) 

ΠΡΟΕΔΡΙΚΟ ΔΙΑΤΑΓΜΑΥΠΆΡΙΘ. 148 
Μεταβίβαση αρμοδιοτήτων στον Γενικό Γραμματέα Διοί¬ 
κησης και Οργάνωσης του Υπουργείου Εξωτερικών, 
Χαράλαμπο Παμπούκη. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 25, 26 και 29 του Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚ 137 Α'). 

β. Το άρθρο 29Α του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137 Α), το οποίο προστέθηκε 
με το άρθρο 27 του Ν. 2081 /1992 (ΦΕΚ 154 Α') και αντικα- 
ταστάθηκε από το άρθρο 1 παρ. 2α του Ν. 2469/1997 
(ΦΕΚ 38 Α'). 

γ. Του Π.Δ. 33/1999 «Διορισμός Υπουργών. Αναπληρω¬ 
τή Υπουργού και Υφυπουργών» (ΦΕΚ 36 Α'). 

δ. Των άρθρων 3, 4 παρ. 4, 12, 13, 14 και 18 παρ. 1 του 
Ν. 2594/1998 «Κύρωση ως Κώδικα του σχεδίου Νόμου 
Οργανισμός του Υπουργείου Εξωτερικών» (ΦΕΚ 62 Α'). 

ε. Των διατάξεων του Κεφαλαίου Ζ' και των άρθρων 53, 
54. 55 και 59 του Π.Δ. 230/1998 «Αρμοδιότητες και διάρ¬ 
θρωση της Κεντρικής Υπηρεσίας του Υπουργείου Εξωτε¬ 
ρικών» (ΦΕΚ 177 Α'), 

στ. Της υπ’ αριθ. ΑΣ 724 από 29.3.1999 κοινής απόφα¬ 


σης του Πρωθυπουργού και του Υπουργού Εξωτερικών 
περί διορισμού του Χαράλαμπου Παμπούκη στη θέση του 
Γενικού Γραμματέα της Γενικής Γραμματείας Διοίκησης 
και Οργάνωσης του Υπουργείου Εξωτερικών με βαθμό Α 
της κατηγορίας ειδικών θέσεων (ΦΕΚ 77 Α'). 

2. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού. 

3. Την αριθ. 189/99 γνωμοδότηση του Συμβουλίου της 
Επικράτειας με πρόταση του Υπουργού Εξωτερικών, 
αποφασίζουμε: 

Α. Στον Γενικό Γραμματέα Διοίκησης και Οργάνωσης 
του Υπουργείου Εξωτερικών Χαράλαμπο Παμπούκη, με¬ 
ταβιβάζουμε τις εξής αρμοδιότητες: 

1. Την εποπτεία όλων των Κέντρων και Ιδρυμάτων τα 
οποία εποπτεύονται απότοΥπουργείο Εξωτερικών, βάσει 
του άρθρου 50 παρ. 1 του Ν. 2594/1998 «Κύρωση ως Κώ¬ 
δικα του σχεδίου Νόμου Οργανισμός του Υπουργείου 
Εξωτερικών» (ΦΕΚ 62 Α'), πλην του Εθνικού Ιδρύματος 
Υποδοχής και' Αποκατάστασης Αποδήμων και Παλιννο- 
στούντων Ομογενών Ελλήνων και του Ινστιτούτου Βυζα¬ 
ντινών και Μεταβυζαντινών Σπουδών Βενετίας. Επίσης 
την κατανομή μεταξύ αυτών, των προβλεπομένων από 
τον Προϋπολογισμό του Υπουργείου Εξωτερικών χρημα¬ 
τοδοτικών πόρων, βάσει του άρθρου 50 παρ. 3 του Ν. 
2594/1998 «Κύρωση ως Κώδικα του σχεδίου Νόμοι; Ορ¬ 
γανισμός του Υπουργείου Εξωτερικών» (ΦΕΚ 62 Α). 

2. Τα θέματα αρμοδιότητας του Κέντρου Ανάλυσης και 
Σχεδιασμού. της Μόνιμης Μικτής Μονάδας Διαχείρισης 
Κρίσεων και της Διπλωματικής Ακαδημίας, των άρθρων 
12, 13 και 14 αντίστοιχα του Ν. 2594/1998 «Κύρωση ως 
Κώδικα του σχεδίου Νόμου Οργανισμός του Υπουργείου 
Εξωτερικών» (ΦΕΚ 62 Α’). 

3. Τα θέματα αρμοδιότητας της παρ. 1 του άρθρου 18 
του Ν. 2594/1998 «Κύρωση ως Κώδικα του σχεδίου Νό¬ 
μου Οργανισμός του Υπουργείου Εξωτερικών» (ΦΕΚ 62 
Α'), που αφορούν την Τεχνική Υπηρεσία. 

Β. Στον Γενικό Γραμματέα Διοίκησης και Οργάνωσης 
του Υπουργείου Εξωτερικών Χαράλαμπο Παμπούκη, με¬ 
ταβιβάζουμε τις αρμοδιότητες της ΣΤ' Γενικής Διεύθυν¬ 
σης Προσωπικού, Διοικητικής Οργάνωσης και Οικονομι¬ 
κής Διαχείρισης του Κεφαλαίου Ζ'του Π.Δ. 230/1998 «Αρ¬ 
μοδιότητες και διάρθρωση της Κεντρικής Υπηρεσίας του 
Υπουργείου Εξωτερικών» (ΦΕΚ 177 Α) και ειδικότερα: 

1. Την εισήγηση στον Υπουργό Εξωτερικών για τις ανά¬ 
γκες του Υπουργείου σε πάσης (ρύσεως προσωπικό, υλι¬ 
κό και εγκαταστάσεις. 

2. Τον χειρισμό όλων των θεμάτων του πάσης φύσεως 
προσωπικού του Υπουργείου Εξωτερικών, όλων των κλά¬ 
δων και κατηγοριών, μόνιμου και μη μόνιμου, καθώς και 
την έκδοση πράξεων αποφάσεων και κλήσεων σχετικών 
με την υπηρεσιακή κατάσταση και ειδικότερα αυτών που 
αφορούν προαγωγές, εντολές τοποθετήσεων, μεταθέσε¬ 
ων και ειδικών αποστολών, μετά από απόφαση του αρμό¬ 
διου Υπηρεσιακού Συμβουλίου, καθώς και την ένταξη και 
μονιμοποίηση του προσωπικού αυτού. 

3. Την υποβολή υπομνημάτων στο Συμβούλιο της Επι¬ 
κράτειας ή τα άλλα διοικητικά δικαστήρια επί προσφυγών 
και αιτήσεων στα δικαστήρια αυτά του πάσης φύσεως 
προσωπικού του Υπουργείου Εξωτερικών. 

4. Την υποβολή ερωτημάτων στο Γραφείο Νομικού Συμ¬ 
βούλου του Υπουργείου Εξωτερικών. 

5. Την έκδοση εντολών για όλες τις υπηρεσιακές μετα¬ 
κινήσεις του πάσης φύσεως προσωπικού του Υπουργείου 
Εξωτερικών, ανεξαρτήτως κλάδου και βαθμού, καθώς και 
υπαλλήλων άλλων Υπουργείων και ιδιωτών, οι οποίοι με¬ 
ταβαίνουν στο εξωτερικό στα πλαίσια αποστολών αρμο¬ 
διότητας του Υπουργείου Εξωτερικών. 

6. Την αρμοδιότητα αναγραφής εκτάκτων ή συμπληρω¬ 
ματικών πιστώσεων από το τακτικό αποθεματικό και με¬ 
ταφοράς πιστώσεων, εφόσον για κάθε συγκεκριμένη πε¬ 
ρίπτωση το ύψος του ποσού είναι ανώτερο τωντριών εκα¬ 
τομμυρίων δραχμών (3.000.000), όπως και εγκρίσεων 
δαπανών για μεταφορά οικοσκευών καθώς και αποθη- 
κεύτρων οικοσκευών, ανεξαρτήτως ποσού. 

7. Την αρμοδιότητα εγκρίσεων δαπανών για σύναψη αρ¬ 
χικών συμβάσεων μισθώσεων κτιρίων, αναμισθώσεων ή 
αναπροσαρμογών μισθωμάτων κτιρίων της Κεντρικής και 
των Αρχών της Εξωτερικής Υπηρεσίας, κατάρτισης του 
πίνακα αρχικής κατανομής των πιστώσεων δημοσίων σχέ¬ 
σεων και απορρήτων δαπανών, καθώς και έγκρισης οποι¬ 
οσδήποτε πληρωμής από τις πιστώσεις απορρήτων δα¬ 
πανών. 

Οι επιμέρους εγκριτικές αποφάσεις, ανεξαρτήτως πο¬ 
σού, των δημοσίων σχέσεων, εισφορών και μισθωμάτων 
ανήκουν στην αρμοδιότητα του Διευθυντή της ΣΤ5 
Δ/νσης Προμηθειών και Λειτουργικών Δαπανών. 

8. Την αρμοδιότητα εγκρίσεων δαπανών προμηθειών 
αγαθών κεφαλαιακού εξοπλισμού και λειτουργικών δα¬ 
πανών, εφόσον σε κάθε συγκεκριμένη περίπτωση το 
ύψος του ποσού είναι ανώτερο των τεσσάρων εκατομμυ¬ 
ρίων δραχμών (4.000.000). 

9. Την αρμοδιότητα για την έκδοση χρηματικών ενταλ¬ 
μάτων προπληρωμής σύμφωνα με το Προεδρικό Διάταγ¬ 
μα υπ’ αριθ. 151/3.6.98, άρθρο 2 παρ. 5 εδάφια 2,3,4, κα¬ 
θώς και την κατάρτιση του σχετικού πίνακα. 

10. Την μέριμνα για την προετοιμασία και τη διεξαγωγή 
διαπραγματεύσεων με σκοπό την κατάρτιση ευρωπαϊκών 
προγραμμάτων, τη σύναψη των σχετικών συμβάσεων, κα¬ 
θώς και την επίβλεψη για την τήρηση και εκτέλεση των 
όρων τους. 

Γ. Από τις παραπάνω αρμοδιότητες, οι αναφερόμενες 


στις παραγράφους Β1 έως 9, σε περίπτωση απουσίας, ελ- 
λείψεως ή κωλύματος του Γενικού Γραμματέα Διοίκησης 
και Οργάνωσης, ασκούνται μόνο από τον ΣΤ' Γ ενικό Διευ¬ 
θυντή Προσωπικού, Διοικητικής Οργάνωσης και Οικονο¬ 
μικής Διαχείρισης. 

Στον Υπουργό Εξωτερικών αναθέτουμε την δημοσίευ¬ 
ση και εκτέλεση του παρόντος Προεδρικού Διατάγματος. 

Αθήνα, 13 Ιουλίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΞΩΤΕΡΙΚΩΝ 

ΓΙΩΡΓΟΣ Α. ΠΑΠΑΝΔΡΕΟΥ 

-φ- 

ΣΥΜΒΑΣΕΙΣ 

( 2 ) 

Τροποποίηση των διατάξεων της ΠΔ/ΤΕ 1955/2.7.91, 
όπως ισχύει, που αφορούν στη χορήγηση δανείων για 
την αγορά μετοχών και εταιρικών μεριδίων. 

Η ΕΠΙΤΡΟΠΗ ΤΡΑΠΕΖΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 
(Συνεδρίαση 35/18.6.99, θέμα 5) 

Αφού έλαβε υπόψη: 

α) Τις διατάξεις της παράγρ. 1 α, ϋ του Κεφ. Α. της ΠΔ/ΤΕ 
1955/2.7.91 (όπως έχουν τροποποιηθεί με την ΠΔ/ΤΕ 
2361/30.5.95), με τις οποίες παρασχέθηκε η ευχέρεια στις 
τράπεζες να χρηματοδοτούν την απόκτηση μετοχών ή 
εταιρικών μεριδίων, εφόσον με την αγορά των τίτλων απο¬ 
κτάται, διατηρείται ή επαυξάνεται το ποσοστό με το οποίο 
εξασφαλίζεται ο έλεγχος της επιχείρησης. 

β) Τις διατάξεις της παράγρ. 3 του Κεφ. Α, της ΠΔ/ΤΕ 
1955/2.7.91 με την οποία απαγορεύεται η χρηματοδότη¬ 
ση των χρηματιστηριακών εταιρειών, των εταιρειών επεν¬ 
δύσεων χαρτοφυλακίου και των εταιρειών διαχείρισης 
αμοιβαίων κεφαλαίων για την αγορά τίτλων, αποφάσισε 
τα ακόλουθα: 

Τροποποιούνται οι διατάξεις του Κεφ. Α (παράγρ. Ια, ϋ) 
της ΠΔ/ΤΕ 1955/2.7.91, όπως ισχύει και καθορίζεται ότι 
δεν επιτρέπεται η χρηματοδότηση για την απόκτηση με¬ 
τοχών, άμεσα ή έμμεσα, σε εταιρείες, που αναφέρονται 
στην παράγρ. 3 του Κεφ. Α της εν λόγω Πράξης, ανεξάρ¬ 
τητα εάν με την αγορά των τίτλων εξασφαλίζεται ο έλεγ¬ 
χος της εταιρείας. 

Κατά τα λοιπά οι διατάξεις της ΠΔ/ΤΕ 1955/2.7.91, όπως 
ισχύει, παραμένουν αμετάβλητες. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως (Τεύχος Α'). 

Ο Πρόεδρος Τα μέλη Ο Γραμματέας 

Ακριβές Αντίγραφο 
Αθήνα. 12 Ιουλίου 1999 
Ο Γ ραμματέας 

Σ. ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


